SONNERUP VANDVÆRK a.m.b.a.

Etabl.: 1. jan 2015 ∙ CVR-nr.: 35 43 38 21 ∙ Bank: Nordea, Frederikssund ∙ Reg.nr.: 2670 4388849814

C:\Users\Peer\AppData\Local\Microsoft\Windows\Temporary Internet Files\Content.IE5\T361QO9M\MCj02150990000[1].wmf

**Referat af bestyrelsesmøde den 17.06.2029 hos Dennis**

1. **Regnskab ved Jytte**

Regnskab gennemgået af Jytte, vi har indtægter for ca. kr 75.000, når udgifterne er betalt er der en overdækning (overskud) på ca. kr 12.000,- og et indestående i bank på ca. kr 36.000,-

1. **Kort referat af vandrådsmøde den 7.6.2019**

Lejre vandråd havde inviteret til vandrådsmøde hos brøndborer firmaet Brøker A/S i Holbæk

Kåre, Jytte og Niels deltog, der var flere spændende indlæg, Eskild Lund fra Lejre kommune fortalte om vandmiljø og tilladelser, to medarbejdere fra Rambøll fortalte om geologi og undergrundens sammensætning, sidst fortalte en ingeniør fra Brøker A/S om de udfordringer der kan være ved at foretage brøndboringer.

Prisen for en ny boring er på ca. kr 500.000,-

Til orientering ligger vores boring i en dybde på ca. 15 meter hvor andres kan ligge helt ned til omkring 80 meters dybde, alt afhængig af undergrundens sammensætning.

1. **Vandforbrug. Udskiftning måler**

Hovedmåleren der måler oppumpet råvand bliver skiftet førstkommende torsdag, ved sidste måling er der stor difference på oppumpet vand og vand sendt ud til forbrugerne, svarende til et spild på omkring 7 kubikmeter daglig, det er ikke helt klart hvor vandet forsvinder hen eller det er målerfejl, der er ikke synlige tegn, der indikerer at så store mængder vand forsvinder.

Aftalt at Jytte kontakter forsikringsselskabet og undersøger hvordan vi er dækket.

Dennis aflæser målerne på vandværket en gang ugentligt i en måned, herefter beslutter vi hvad det skal gøres.

1. **Prøve pesticider. Eurofins**

Der er kommet to ekstra pesticider på listen over hvad der skal testes for, Kåre har gennem en længere periode prøvet at bestille en test hos Eurofins, men kan ikke komme igennem grundet deres server er nede, Kåre vil forsat forsøge indtil det lykkedes.

Når resultatet af prøverne foreligger vil vi handle derud fra.

1. **Ny beredskabsplan**

Den gamle beredskabsplan er forældet, der er flere oplysninger der er ændret, de vil blive rettet til.

1. **Reviderer investeringsplan**

Hovedledningen beliggende bag Englerupvej 70 til Englerupvej 50 har vi konstateret er af nyere dato, derfor ændre vi på prioritets rækkefølgen.

Ringforbindelsen til Møllegårdens vandværk bliver rykket op på en andenplads.

1. **Fastlæggelse af næste bestyrelsesmøde**

Næste bestyrelsesmøde holdes mandag den 2. September 2019 klokken 19:00 hos Michael.

1. **Evt.**

Englerupvej 20 har et udestående med vandværket, Kåre og Michael aflægger et besøg i håb om en aftale, så unødige omkostninger kan undgås.

Referent

Niels Jensen